Ko árape –21 jasyapy– oñepyrû ARAROGUEKÚI, ha’éva arajere oguerúva hendive, heta mba’e apytépe, yvyrakuéra roguekúi, yvytu ro’ysâ ha avei amandayvi. Opa umi mba’ére tekovekuéra -mitâ ha kakuaáva- opytave itapŷime, oñondivepa. Ñaimo’â ku mborayhu imbaretevéva ijapytepekuéra. Ka’aru pytû jave oñembyatypa tata jerére oisyryku haĝua ka’ay he’ê ha omombe’u haĝua umi mba’e ojehuramóva térâ ymave oikova’ekue ha avei omombe’u haĝua opaichagua káso póra, pombéro, pláta yvyguy, jasy jatere, luisô umíva rehegua.